Laserskjærere har blitt brukt i industrien siden 1970-tallet, og har de siste årene også begynt å bli tatt i bruk av skoler, små bedrifter og amatører. Laserskjærere er ofte datastyrte (CNC) etter en såkalt G-kode. Materialet som laserstrålen rettes mot vil som regel enten smelte, brenne eller fordampe bort, eller eventuelt blåses bort av en gasstråle, og etterlate seg en kant med høy kvalitet på overflatefinishen.